Primăria comunei Blȃndești             
    

  Telefon /fax : 0231/573 355
Județul Botoșani


             
  E-mail: primaria_blandesti@yahoo.com
Nr.    4331/25.09.2024

              Cod poştal : 717 371

ANUNŢ
Privind organizarea concursului pentru ocuparea funcției contractuale de execuţie vacante, de ŞOFER din cadrul compartimentului Gospodărie comunală al Primăriei UAT Comuna Blândeşti 
În conformitate cu dispozițiile art. 30 alin.(1) alin.(2) din Legea nr. 53/2003 privind Codul muncii, republicat, cu modificările și completările ulterioare, raportat la dispozițiile Hotărârii nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice cu modificările și completările ulterioare, coroborat cu dispozițiile art. VII alin. (2) lit. a) şi alin. (3) din Ordonanţa de urgenţă nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene cu modificările și completările ulterioare şi art. VII alin. (7) / XI din O.U.G. 121/2023 pentru modificarea și completarea Codului administrativ,
Instituția: Primăria comunei Blândeşti, organizează concurs de recrutare pentru ocuparea funcției contractuale de execuție vacantă de Șofer treapta I  din cadrul Compartimentului Gospodărie comunală, al Primăriei UAT Comuna Blândeşti, perioadă nedeterminată, cu durata timpului  de muncă 8 ore /zi, 40 ore /săptămână.
 1. Probele stabilite pentru concurs:
 1.1. Selecţia dosarelor de înscriere : 11.10.2024
 1.2. Proba scrisă şi/sau practică ȋn cazul ȋn care este necesară verificarea abilităţilor practice: 16.10.2024
 1.3. Interviul : 21.10.2024
2. Condiţii:
2.1 Condiţiile generale: candidaţii trebuie să îndeplinească condiţiile generale, conform  art. 15 al Hotărârii nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, care prevede:
„Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 – Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene; 
b) cunoaşte limba română, scris şi vorbit; 
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările şi completările ulterioare; 
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs; 
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).  
2.2 Condiţiile specifice necesare în vederea participării la concurs pentru ocuparea funcției contractuale de execuție vacantă de Șofer treapta I, sunt următoarele:
– studii generale;
– permis de conducere categoria: B; C; CE; TR; Atestat transport marfă valabil;
–  vechime în muncă minim 5 ani ȋn funcţia de şofer;
–  abilități, calități și aptitudini necesare: cunoștințe bune legislație rutieră, mecanică auto, prim ajutor;
– durata normală a timpului de muncă de 8 h/ zi, respectiv 40 h/săptămână.
3. Pentru înscrierea la concurs candidaţii vor prezenta documentele prevăzute la art. 35 din H.G nr.1336/2022: 
Pentru înscrierea la concurs candidaţii vor prezenta un dosar care va conţine următoarele documente:
(1) a) formularul de înscriere la concurs conform modelului prevăzut la anexa nr. 2  la H.G nr.1336/2022, se completează la registratura instituției; 
b) copia actului de identitate sau orice alt document care atestă identitatea, potrivit legii, aflate în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz; 
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică; 
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; 
f) certificat de cazier judiciar sau, după caz, extrasul de pe cazierul judiciar; 
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; 
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane; - nu este cazul
i) curriculum vitae, model comun european. 
(2) Modelul orientativ al adeverinţei menţionate la alin. (1) lit. e) este prevăzut în anexa nr. 3 la H.G nr. 1336/2022. 
(3) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii. 
(4) Copiile de pe actele prevăzute la alin. (1) lit. b) – e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea “conform cu originalul” de către secretarul comisiei de concurs. 
(5) Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii. 
(6) Documentul prevăzut la alin. (1) lit. h) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii. 
(7) În funcţie de decizia conducătorului autorităţii sau instituţiei publice, dosarele de concurs se depun la compartimentul resurse umane sau, după caz, la compartimentul care asigură organizarea şi desfăşurarea concursului sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34. 
(8) În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (1) lit. b)–e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare. 
(9) Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format pdf. cu volum maxim de 1 MB, documentele fiind acceptate doar în formă lizibilă. 
(10) Nerespectarea prevederilor alin. (7) şi (9), după caz, conduce la respingerea candidatului.
(11) Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilităţii probelor de concurs.
Actele mai sus menționate se prezintă la secretarul comisiei de concurs.
4. CALENDARUL DE DESFĂȘURARE A CONCURSULUI CE VA FI ORGANIZAT LA SEDIUL INSTITUȚIEI:

	Nr. crt.
	Activităţi
	Data și ora

	1.
	Publicarea anunțului 
	       25.09.2024

	2.
	Depunerea dosarelor de participare la concurs la adresa: Primăria comunei Blândeşti, sat Blândeşti, comuna Blândeşti, judeţul Botoşani
	    09.10.2024 ora 16.00

	3.
	Selecţia dosarelor de concurs pe baza indeplinirii conditiilor de participare
	    11.10.2024 ora 09.00

	4.
	Afişarea rezultatelor selecţiei dosarelor
	11.10.2024 ora 13.00

	5.
	Depunerea contestaţiilor privind rezultatele selecţiei  dosarelor
	14.10.2024 ora 13.00

	6.
	Afişarea rezultatului soluţionării contestaţiilor
	15.10.2024 ora 13.00

	7.
	Susţinerea probei scrise
	16.10.2024 ora 10.00

	8.
	Afişarea rezultatului probei scrise
	16.10.2024 ora 13.00

	9.
	Depunerea contestaţiilor privind rezultatele probei scrise
	17.10.2024 ora 13.00

	10.
	Afişarea rezultatului soluţionării contestaţiilor
	18.10.2024 ora 13.00

	11.
	Susţinerea probei interviu 
	   21.10.2024 ora 10.00

	12.
	Afişarea rezultatului probei interviu
	21.10.2024 ora 13.00

	13.
	Depunerea contestaţiilor privind rezultatele probei interviu
	22.10.2024 ora 16.00

	14.
	Afişarea rezultatului soluţionării contestaţiilor
	23.10.2024 ora 13.00

	15.
	Afişarea rezultatului final al concursului
	24.10.2024 ora 15.00         


5. Bibliografia și tematica stabilite se regăsesc în anexă.
6. Concursul se desfășoară la sediul instituției : Primăria comunei Blândeşti, str. DL 297,  sat Blândeşti comuna Blândeşti, judeţul Botoşani
7.Date de contact: referent Gabriela Melinte, telefon: 0231573355, e-mail: primaria_blandesti@yahoo.com.

          Afişat astăzi,  25.09.2024 la sediul  și pe site-ul instituției Primăriei comunei Blândeşti .
Anexă
Bibliografia și tematica necesară în vederea susținerii concursului pentru ocuparea a funcției contractuale vacante, pe durată nedeterminată de Șofer treapta I la Compartimentul Gospodărie comunală:
1.Constituția României, republicată;

Tematică: TITLUL II – Drepturile, libertăţile şi îndatoririle fundamentale;
2.O.U.G. nr. 195/2002 privind circulaţia pe drumurile publice, republicată, cu modificările şi completările ulterioare;

Tematica: Integral
3. Regulamentul de aplicare a Ordonanţei de urgenţă a Guvernului nr. 195/2002, aprobat prin H.G. 1391/2006 privind circulaţia pe drumurile publice, cu modificările şi completările ulterioare;

Tematica: Integral
4. O.G. nr. 37/2007 privind stabilirea cadrului de aplicare a regulilor privind perioadele de conducere, pauzele şi perioadele de odihnă ale conducătorilor auto şi utilizarea aparatelor de înregistrare a activităţii acestora, cu modificările şi completările ulterioare;
Tematica: Integral
5. Titlul III al părții a-VI-a din O.U.G nr. 57/2019 privind Codul administrativ, cu modificările şi completările ulterioare;
Tematica: – Titlul III al părții a-VI-a din O.U.G nr. 57/2019 privind Codul administrativ, cu modificările şi completările ulterioare.
P’ Primar –
Viceprimar Constantin CIOBANU
